I ghören a dere schteu scho öie sächzgtuusigfach schprächchoor KOCH-SAA-LAT!, KOCH-SAA-LAT!, u drumm auso eifach aus glüschterli uf mi Wäupwuche-vorabdruck u mi beschzeuer umenafe söfu: früecher hani ja geng gmeint, we mer im früelig aues weeh tüei (der rügge, taarme, pei, pmuskle, knöi u aues) de sig daas itz äbe pfrüelixmüedikeit un i müess äbe meeh roochoscht ässe.  Hüür hanidu gmerkt dases grad umkeehrt isch u dass die überdoosis roochoscht äbe grad aui die sümptom ersch zgrächtem provoziert, wome drmit wott bekämpfe. Es isch itz übrigens donnschtimorgge, der füffzäht, u ufem Beromünschter hani vori grad ghört «die befürchteten Gewitter sind gestern ausgeblieben». - «Die befürchteten»! Hhhaaa!